《奉和幸安乐公主山庄应制》
唐代·韦元旦

银河南渚帝城隅，帝辇平明出九衢。刻凤蟠螭凌桂邸，

穿池叠石写蓬壶。琼箫暂下钧天乐，绮缀长悬明月珠。

仙榜承恩争既醉，方知朝野更欢娱。

作者简介：韦元旦,京兆万年人。擢进士第，补东阿尉，迁左台监察御史。与张易之为姻属。易之败，贬感义尉。后复进用，终中书舍人。